En annen mulig årsak som er nevnt, er at Wikipedia er et homogent miljø som tiltrekker mer menn, og at ikke alle tør å endre tradisjonen. Det antas at reglene som finnes i Wikipedia, redigeringskriger, hets og diskusjoner også kan ha en innvirking. I den engelske språkversjonen var det blant annet en diskusjon om bryllupskjolen til Catherine, hertuginne av Cambridge var relevant på Wikipedia, eller ikke. Diskusjonen ble brukt som et eksempel på en mulig grunn til hvorfor det ikke er flere kvinner som skriver i Wikipedia, og at maskuline temaer blir ofte ansett som mer relevante enn feminine. Artikkelen ble til slutt beholdt.